CELEX: 32012R0621
Language: lv
Date: 2012-07-10 00:00:00
Title: Komisijas Īstenošanas regula (ES) Nr. 621/2012 ( 2012. gada 10. jūlijs ), ar ko atzīst tradicionālu apzīmējumu Padomes Regulas (EK) Nr. 1234/2007 nozīmē [Classic - TDT-US-N0016]

12.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 180/1
            
         KOMISIJAS ĪSTENOŠANAS REGULA (ES) Nr. 621/2012
   (2012. gada 10. jūlijs),
   ar ko atzīst tradicionālu apzīmējumu Padomes Regulas (EK) Nr. 1234/2007 nozīmē [Classic - TDT-US-N0016]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 118.u panta 2. punktu saistībā ar tās 4. pantu,
   tā kā:
   
               (1)
            
            
               Divas Amerikas Savienotajās Valstīs dibinātas reprezentatīvas profesionālās organizācijas — Wine America un California Export Association — iesniedza Komisijai pieteikumu (saņemts 2010. gada 22. jūnijā) par tradicionālā apzīmējuma “Classic” aizsardzību, kas paredzēta Regulas (EK) Nr. 1234/2007 XIb pielikumā, saistībā ar vīnkopības produktiem kategorijā “1. Vīns”, kam ir norādīts izcelsmes nosaukums, kurš iekļauts V pielikumā Nolīgumam par vīnu tirdzniecību starp Eiropas Kopienu un Amerikas Savienotajām Valstīm, kas apstiprināts ar Padomes Lēmumu 2006/232/EK (2).
            
         
               (2)
            
            
               Saskaņā ar 33. pantu Komisijas 2009. gada 14. jūlija Regulā (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu (3), pieteikums tika publicēts Eiropas Savienības Oficiālajā Vēstnesī
                   (4). Divu mēnešu laikā pēc publicēšanas datuma netika saņemti nekādi iebildumi.
            
         
               (3)
            
            
               Pieteikums tradicionālā apzīmējuma “Classic” aizsardzībai attiecībā uz Amerikas vīniem atbilst nosacījumiem, kas paredzēti Regulas (EK) Nr. 1234/2007 118.u panta 1. punktā un Regulas (EK) Nr. 607/2009 31. un 35. pantā. Tāpēc pieteikums aizsardzībai būtu jāpieņem, un tradicionālais apzīmējums “Classic” būtu jāievada elektroniskajā datu bāzē “E-Bacchus” attiecībā uz vīniem, ko ražo to abu reprezentatīvo profesionālo organizāciju biedri, kuras iesniedza pieteikumu.
            
         
               (4)
            
            
               Saskaņā ar Regulas (EK) Nr. 607/2009 30. panta 2. punktu Komisijai jāpublisko informācija par reprezentatīvo tirdzniecības organizāciju un tās biedriem. Minētā informācija būtu jāpublisko elektroniskajā datu bāzē “E-Bacchus”.
            
         
               (5)
            
            
               Šajā regulā paredzētais pasākums ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Ar šo pieņem pieteikumu tradicionālā apzīmējuma “Classic” aizsardzībai Amerikas vīnkopības produktiem kategorijā “1. Vīns”, kas paredzēta Regulas (EK) Nr. 1234/2007 XIb pielikumā. Apzīmējumu “Classic” ievada elekroniskajā datu bāzē “E-Bacchus” atbilstoši šīs regulas pielikumam.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 10. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 87, 24.3.2006., 1. lpp.
   
      (3)  OV L 193, 24.7.2009., 60. lpp.
   
      (4)  OV C 275, 12.10.2010., 15. lpp.
   
      PIELIKUMS
      
         Aizsargāts tradicionālais apzīmējums
      
      
                  —
               
               
                  Classic
               
            
         Valoda, kā minēts Komisijas Regulas (EK) Nr. 607/2009 31. panta 1. punktā
      
      
                  —
               
               
                  Angļu
               
            
         Vīnkopības produkta attiecīgā kategorija vai kategorijas, uz ko attiecas aizsardzība
      
      (Regulas (EK) Nr. 1234/2007 XIb pielikums)
      
                  — 1.
               
               
                  Vīns
               
            
         Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts
      
      
                  —
               
               
                  Izcelsmes nosaukumi, kā uzskaitīts V pielikumā Nolīgumam par vīna tirdzniecību starp Eiropas Kopienu un Amerikas Savienotajām Valstīm
               
            
         Norāde par dalībvalstī vai trešā valstī piemērojamajiem noteikumiem
      
      
                  —
               
               
                  
                     Wine America2009. gada 24. martā pieņemtā rezolūcija par vīna ražošanas definīcijām Eiropas Kopienai;
               
            
                  —
               
               
                  
                     California Wine Export Program2009. gada 7. maijā pieņemtais lēmums
               
            
         Definīcijas vai izmantošanas nosacījumu kopsavilkums
      
      
                  —
               
               
                  Vīns, kas ražots cilmes vietā no īpašas vīnogu šķirnes, kā noteikts Federālo noteikumu kodeksa (CFR) 27. sadaļas 4.25. punktā.
               
            
         Izcelsmes valsts vai izcelsmes valstis
      
      
                  —
               
               
                  Amerikas Savienotās Valstis
               
            
         Reprezentatīvo tirdzniecības organizāciju to biedru saraksts, kas nodibināti trešā valstī un kam ir tiesības izmantot aizsargāto tradicionālo apzīmējumu, ir pieejams vietnē:
      http://ec.europa.eu/agriculture/markets/wine/e-bacchus/.